APSTIPRINĀTS SENĀTA SĒDĒ

2023.gada \_\_\_\_\_\_\_\_\_\_\_\_\_\_\_

protokols Nr.\_\_\_\_\_

# NOLIKUMS PAR Profesionālās KVALIFIKĀCIJAS PRAKSI

**profesionālajā bakalaura studiju programmā**

**„Informācijas tehnoloģijas”**

**(programmas kods 42484)**

Profesionālās kvalifikācijas praksi Daugavpils Universitāte (DU) organizē saskaņā ar „Noteikumiem par valsts profesionālās augstākās izglītības standartu” (LR Ministru Kabineta noteikumi Nr. 305, 13.06.2023.)

Profesionālās kvalifikācijas prakse ir profesionālās studiju programmas „Informācijas tehnoloģijas” obligāta sastāvdaļa.

**1. Profesionālās kvalifikācijas prakses mērķis**

Pilnveidot studentu teorētiskās zināšanas informācijas tehnoloģijās, kā arī dot iespēju apgūt un nostiprināt praktiskās iemaņas un kompetences, kas nepieciešamas programmēšanas inženiera profesijā.

**2. Profesionālās kvalifikācijas prakses uzdevumi**

2.1. Iepazīties ar programmnodrošinājuma izstrādes metodoloģiju un tehnoloģiju, kuru izmanto konkrētajā uzņēmumā.

2.2. Iepazīties un apgūt programmnodrošinājumu, kuru izmanto konkrētā uzņēmumā, risinot konkrētus uzdevumus.

2.3. Piedalīties uzņēmuma konkrēta projekta izstrādes dažādās stadijās.

2.4. Iepazīties ar komandas darba organizāciju, izstrādājot projektu.

2.5. Pilnveidot teorētiskās zināšanas, praktiskas darba iemaņas un kompetences, izstrādājot programmprojektu reālos apstākļos.

2.6. Iepazīties ar tehniskās dokumentācijas sastādīšanu un noformēšanu.

2.7. Iegūt pieredzi rīkoties efektīvi, droši un ergonomiski, saskaņā ar Drošības tehnikas noteikumiem prakses vietā, Vides aizsardzības likumu un Civilās aizsardzības un katastrofas pārvaldīšanas likumu.

**3. Profesionālās kvalifikācijas prakses modelis**

3.1. Pilna laika studijas – 3. un 4. studiju gada studentiem paredzēta profesionālās kvalifikācijas prakse 20 kredītpunktu (KP) apjomā (jeb 30 ECTS), no kuriem:

*3.1.1.* 3. studiju gadā (6.semestrī) – “Profesionālā kvalifikācijas prakse I”, 10 KP (jeb 15 ECTS), dif.ieskaite,

*3.1.2.* 4. studiju gadā (7.semestrī) – “Profesionālā kvalifikācijas prakse II”, 10 KP (jeb 15 ECTS), dif.ieskaite.

3.2. Profesionālās kvalifikācijas prakses 1 KP = 1.5 ECTS ir viena darba nedēļa uzņēmumā, jeb 40 akadēmiskās stundas, kas ir līdzvērtīgas 30 darba stundām.

**4. Profesionālās kvalifikācijas prakses organizācija**

4.1. Profesionālās kvalifikācijas prakses norise paredzēta iestādēs/uzņēmumos, ar kurām tiek noslēgti prakses līgumi. Iestādēm/uzņēmumiem jāatbilst šādām prasībām:

4.1.1. Profesionālā darbība atbilstošajā jomā ne mazāk par 5 gadiem.

4.1.2. Jābūt ISO sertifikātam vai sertifikātiem, kas apliecina atbilstošo tehnoloģisko prasmju līmeni, kas atbilst kvalifikācijai „Programmēšanas inženieris”.

4.1.3. Jābūt darba vietām aprīkotām ar atbilstošo tehnisko un programmatūras nodrošinājumu.

4.1.4. Iestāde/uzņēmums darbojas saskaņā ar Vides aizsardzības likumu un Civilās aizsardzības un katastrofas pārvaldīšanas likumu.

4.2. Studiju programmas “Informācijas tehnoloģijas” direktors izvirza profesionālās kvalifikācijas prakses vadītāju no DU puses (DU Informātikas katedras docētāju). Prakses vadītāju apstiprina Informātikas katedras sēdē.

4.3. Atbildīgā persona par profesionālās kvalifikācijas praksi no DU puses ir prakses vadītājs, kas:

4.3.1. Izvērtē prakses vietas atbilstību un koordinē studentu sadali pa prakses vietām;

4.3.2. Organizē profesionālās kvalifikācijas prakses ievada semināru;

4.3.3. Nodrošina nepieciešamās konsultācijas par prakses norisi;

4.3.4. Nosaka profesionālās kvalifikācijas prakses atskaišu aizstāvēšanas datumu, iepriekš to saskaņojot ar Informātikas katedras vadītāju un studiju programmas “Informācijas tehnoloģijas” direktoru, un organizē profesionālās kvalifikācijas prakses atskaišu aizstāvēšanu;

4.3.5. Novērtē praksi pēc 10 baļļu sistēmas (katrai praksei), ņemot vērā prakses vadītāja no prakses vietas vērtējumu, dokumentācijas noformēšanu un atskaites aizstāvēšanu.

4.4. Prakses vadītājam no DU puses darba samaksu aprēķina pēc nostrādāto stundu skaita, kuras ieskaita docētāja akadēmiskajā slodzē. Stundu skaitu nosaka šādi (katrai praksei):

* + 1. Profesionālās kvalifikācijas prakses ievada seminārs 1 h.
    2. Konsultācijas prakses norises laikā 2 h nedēļā.
    3. Prakses atskaites dokumentu pārbaude un prakses novērtēšana 1 h vienam studentam.

4.5. Profesionālās kvalifikācijas prakses vietā studējošajam nosaka prakses vadītāju ar augstāko izglītību un darba stāžu atbilstošajā jomā ne mazāku kā 3 gadi. Prakses vadītājs no prakses vietas puses strādā ar praktikantu bez DU finansējuma, pildot šādus pienākumus:

4.5.1. Nodrošināt prakses norisi atbilstoši studējošā prakses uzdevumiem un radīt nepieciešamos darba apstākļus;

4.5.2. Prakses noslēgumā sniegt studējošam rakstisku prakses novērtējumu.

**5. Profesionālās kvalifikācijas prakses atskaite**

5.1. Divu nedēļu laikā pēc profesionālās kvalifikācijas prakses beigām studējošie iesniedz profesionālās kvalifikācijas prakses atskaiti profesionālās kvalifikācijas prakses vadītājam no DU puses.

5.2. Profesionālās kvalifikācijas prakses atskaitē jāiekļauj:

5.2.1. Profesionālās kvalifikācijas prakses dienasgrāmata;

5.2.2. Profesionālās kvalifikācijas prakses vadītāja no prakses vietas parakstīts studējošā prakses novērtējums.

5.3. Prakses atskaišu aizstāvēšanas laikā studējošie ziņo par darbu, kurš paveikts profesionālās kvalifikācijas prakses laikā, par darbības analīzi un rezultātiem (līdz 10 minūtēm), atbild uz jautājumiem.